אכרם עג'ורי

אכרם אל־עג'ורי (בערבית: أكرم العجوري) הוא מחבל פלסטיני מהג'יהאד האסלאמי הפלסטיני. לעג'ורי מספר תפקידים בכירים בארגון: ראש הזרוע הצבאית "פלוגות אל-קודס", עומד בראש  של הארגון, חבר הלשכה המדינית ואחראי על ניהול הכספים בארגון. 

 ביוגרפיה 
עג'ורי נולד ברצועת עזה ולמד בבתי הספר המקומיים בעיר. הוא נישא בעזה, ונולדו לו שלושה ילדים - מוחמד, בתול ומועאז. בתקופה מסוימת במהלך חייו עבר להתגורר בסוריה, והוא מבקר תדיר במספר מדינות שכנות."من هو أكرم العجوري الذي فشلت إسرائيل في اغتياله فجر اليوم؟". RT Arabic. Retrieved on 15 November 2019. 

 בג'יהאד האסלאמי 
משהצטרף לתנועת הג'יהאד האסלאמי, עג'ורי עלה בהדרגה במסגרת התפקידים שמילא. תחילה כיהן בתפקידים קבועים, לפני שעבר לתפקידים חשובים, כולל בחירתו ללשכה הפוליטית של התנועה מחוץ לישראל בסוף ספטמבר 2018.وعالم، المدن-عرب. "كيف إستهدفت اسرائيل قيادي"الجهاد" أكرم العجوري في دمشق". almodon. Retrieved on 15 November 2019. 

נודע ביחסיו ההדוקים עם הגנרל האיראני, מפקד כוח קודס, קאסם סולימאני, ועם מנהיג חזבאללה חסן נסראללה.

 ניסיון התנקשות 
לפי דיווח של סוכנות הידיעות סאנ"א בסוריה, ב-12 בנובמבר 2019, בפעילות שיוחסה לישראל, הופצץ ביתו בעיר דאריה שבסוריה, אך ניסיון החיסול לא צלח ועג'ורי שרד. עם זאת, בנו מועאז שהיה אף הוא בפעיל בג'יהאד האיסלמי נהרג במהלך ההפצצה.
באותו זמן פתח צה"ל במבצע חגורה שחורה בו חוסל בהאא אבו אל-עטא, מפקד החטיבה הצפונית של הג'היאד האסלאמי ברצועת עזה.

ב-24 בפברואר 2020, במסגרת תקיפה של צה"ל בסוריה, פורסמו דיווחים לא מאומתים כי מטרת התקיפה הייתה חיסול עג'ורי.

החל מ-14 בנובמבר 2023, אל־עג'ורי מוגדר כטרוריסט על ידי מחלקת המדינה של ארצות הברית.

ב-13 בדצמבר 2023, הוא נוסף לרשימת הלוחמה בטרור הבינלאומית של בריטניה, מה שהוביל לאיסור נסיעה והקפאת נכסים. פעולה זו ננקטה על ידי משרד החוץ הבריטי בתגובה לטבח שבעה באוקטובר. 

 לקריאה נוספת 
 מיהו אכרם אלעג’ורי?, יוני בן-מנחם, המרכז הירושלמי לענייני ציבור ומדינה, 13 בנובמבר 2019

 הערות שוליים 

קטגוריה:פעילי הג'יהאד האסלאמי הפלסטיני
קטגוריה:רצועת עזה: אישים